Tervolan seurakuntakeskus

Tervolan seurakuntakeskus on yksi Tervolan seurakunnan kolmesta kirkosta. Seurakuntakeskus on valmistunut 1974. Sen on suunnitellut arkkitehtitoimisto Risto Jämsä. Seurakuntakeskuksessa on kirkoksi vihitty sali, joka toimii seurakunnan pääkirkkona syyskuun alusta toukokuun loppuun. Kirkkoon mahtuu 150 henkilöä, mutta paljeovella eristetty seurakuntasali voidaan liittää kirkkosaliin, jolloin kirkkoon mahtuu enimmillään 400 henkilöä.Seurakuntakeskuksen kirkossa on Urkurakentamo Tuomen valmistamat 8-äänikertaiset urut. Alttariseinä on paikallista Louen marmoria.  

Läntisellä ikkunaseinällä on taiteilija Hilkka Toivolan 1976 suunnittelema Kyynelten portti -niminen lasimaalaus.

Lähteet

 

Tervolan kirkkorakennukset
Suomen kivikirkot
Suomen seurakuntatalot